Las Vegas hiriko Euskal Etxea

Las Vegasko Euskal Etxea, ofizialki Lagun Onak Las Vegas Basque Club, Estatu Batuetako Las Vegas hirian dagoen euskal etxe bat da. Hau da elkartearen helbidea: 9 Anthem Creek Circle - Henderson, NV (personal Jose Mari Beristain).
 Historia 
Amerikako Estatu Batuetara emigratu zuten euskaldunak artzai, ostalari edo unai lanetan aritzeko joan baziren ere Las Vegasko euskaldunak 1970 eta 1980. hamarkadatan Jai Alai pilotari profesional gisa iritsi ziren. MGM Grand kasinoaren jabe zen Kirk Kerkorianek 2.000 eserleku zituen frontoia eraiki zuen 1974an. Horrela iritsi ziren Josu Aldekoaotalora eta Jose Etxenike esate baterako. Frontoiaren inguruan euskal komunitate bat eratuz joan zen. 10 urte iraun zituen frontoiak, 1983an betirako itxi zen arte.

Lagun Onak Euskal Etxea 1980. urtean sortu zen ofizialki eta 1983an irabazi asmorik gabeko elkartea bihurtu zen.

Gaur egun ez dute eraikin propiorik eta Spring Mountain Ranch State Park-en biltzen dira ekintzak egiteko. Eraikin bat eskuratzeko asmotan dabiltza eta jatetxe bat eta taberna ireki nahian.

2016ko maiatzean Eibar KE futbol taldeak Estatu Batuetan bira txiki bat egin zuen eta partida bat Las Vegasen jokatu zuen. New York Cosmos taldearen aurka izan zen eta 2-2 egin ondoren penalti jaurtiketatan galdu zuen. Lagun Onak Euskal Etxea Eibarko entrenatzaile Jose Luis Mendilibarrekin egon zen eta Zestapuntako zesta bat oparitu zion.

 Baliabideak 

 Dantza taldea. Dantza klaseak ematen dira

 Jarduerak 

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 www.euskaletxeak.eus

Kategoria:Ameriketako Estatu Batuetako euskal etxeak
Kategoria:Euskal kultura Nevadan
Kategoria:Las Vegasko eraikinak